CELEX: 62009CB0278
Language: lv
Date: 2009-11-20 00:00:00
Title: Lieta C-278/09: Tiesas (astotā palāta) 2009. gada 20. novembra rīkojums ( Tribunal de grande instance de Paris (Francija) lūgums sniegt prejudiciālu nolēmumu) — Olivier Martinez , Robert Martinez/MGN LIMITED (Regula (EK) Nr. 44/2001 — Jurisdikcija civillietās un komerclietās — Tiesa, kas nav pilnvarota EKL 68. panta 1. punkta izpratnē lūgt Tiesai sniegt prejudiciālu nolēmumu — Tiesas kompetences neesamība)

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/18
            
         Tiesas (astotā palāta) 2009. gada 20. novembra rīkojums (Tribunal de grande instance de Paris (Francija) lūgums sniegt prejudiciālu nolēmumu) — Olivier Martinez, Robert Martinez/MGN LIMITED
   
   (Lieta C-278/09) (1)
   
   (Regula (EK) Nr. 44/2001 - Jurisdikcija civillietās un komerclietās - Tiesa, kas nav pilnvarota EKL 68. panta 1. punkta izpratnē lūgt Tiesai sniegt prejudiciālu nolēmumu - Tiesas kompetences neesamība)
   2010/C 24/30
   Tiesvedības valoda — franču
   
      Iesniedzējtiesa
   
   
      Tribunal de grande instance de Paris
   
   
      Lietas dalībnieki
   
   
      Prasītāji: Olivier Martinez, Robert Martinez
   
   
      Atbildētāja: sabiedrība MGN LIMITED
   
   
      Priekšmets
   
   Lūgums sniegt prejudiciālu nolēmumu — Tribunal de grande instance de Paris — Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV 2001, L 12, 1. lpp.) 2. panta un 5. panta 3. punkta interpretācija — Kompetentā tiesa attiecībā uz prasību, kura pamatota ar privātās dzīves un tiesībām uz grafisko atveidojumu aizskārumu, kas izriet no informācijas un fotogrāfiju ievietošanas tiešsaistē Interneta mājas lapā, izmantojot serveri, kas tiek uzturēts dalībvalstī, kas nav sūdzības iesniedzēja dzīvesvietas dalībvalsts — Vietas, kur aizskārums ir noticis, noteikšana — Reižu, cik ir apmeklēta strīdīgā Interneta lapa no sūdzības iesniedzēja dzīvesvietas valsts, pēdējā minētā pilsonības un, nepieciešamības gadījumā, valodas, kurā ir izplatīta strīdīgā informācija, nozīme, nosakot minēto vietu
   
      Rezolutīvā daļa:
   
   Eiropas Kopienu Tiesas kompetencē nav atbildēt uz jautājumu, kuru Tribunal de grande instance de Paris ir uzdevusi lietā C-278/09.
   
      (1)  OV C 220, 12.09.2009.